staqsa lill- Ministru għall-Edukazzjoni u x-Xogħol: Jista' l-Ministru jgħid f'liema laqgħat fi ħdan l-Unjoni Ewropea u taħt din il-Presidenza huwa previst li jattendi? Jista' jindika x'hemm fuq l-aġenda preliminari tagħhom? Ngħarraf lill-Onor. Interpellant li filwaqt li m'attendejt ebda laqgħa fi ħdan l-Unjoni Ewropea taħt din il-Presidenza, il-laqgħat li hu mistenni, jew hemm possibbiltà, li nattendi, dejjem suġġett għall-aġenda tal-laqgħa, huma kif se nsemmi: Il-laqgħa informali għall-Ministri għall-Edukazzjoni tal-UE, li se ssir fis-17 ta' Marzu 2015, f'Pariġi. Fuq l-aġenda preliminari hemm diskussjoni u l-iffirmar ta' dikjarazzjoni rigward il-promozzjoni ta' ċittadinanza u l-valuri komuni tal-libertà, tolleranza u non-diskriminazzjoni permezz tal-edukazzjoni. Il-laqgħa informali tal-Kunsill tal-Impjiegi, Politika Soċjali, Saħħa u Affarijiet tal-Konsumatur (Informal EPSCO Council) f'Riga, Latvia bejn l-20 u t-22 ta' April 2015. L-Aġenda għadha ma ġietx riċevuta. Il-ħames laqgħa għall-Ministri għall-Edukazzjoni tal-ASEM , li se ssir fis-27-28 ta' April 2015, f'Riga, Latvia. L-Aġenda għadha ma ġietx riċevuta. Laqgħa tal-Kunsill tal-Edukazzjoni, Żgħażagħ, Kultura u Sport li se ssir fit-18-19 ta' Mejju 2015, fi Brussel. L-aġenda preliminari qed titpoġġa fuq il-Mejda tal-Kamra. Laqgħa tal-Kunsill tal-Impjiegi, Politika Soċjali, Saħħa u Affarijiet tal-Konsumatur (EPSCO) fit-18 ta' Ġunju 2015 fil-Lussemburgu. L-Aġenda preliminari qed titpoġġa fuq il-Mejda tal-Kamra.
LAQGĦAT TAL-UNJONI EWROPEA